Burt Reynolds

Burton Leon «Burt» Reynolds jr. (1936–2018) var en amerikansk skuespiller og filmregissør. Han er mest kjent for rollen som «Bandit» i de to første Smokey and the Bandit-filmene. Han huskes også for sin medvirking i actionkomedien Verdens sprøeste bilrace og dramafilmen Boogie Nights. Han hadde både regi og spilte hovedrollen i action-thrilleren Sharkys elite.

Han har en stjerne på Hollywood Walk of Fame.

 Oppvekst 
Reynolds' foreldre var Burton Reynolds, som var halvt cherokee og halvt irsk, og hans kone, Fern Miller. Reynolds sier i sin selvbiografi at familien bodde i Lansing da faren ble innkalt til verneplikt i den amerikanske hæren.Flere kilder lister Waycross som Reynoldss fødested ( ,   og  ), for eksempel, mens andre kilder viser at han var født i Lansing (Burt Reynoldss offisielle nettsted ), (NNBD og The Palm Beach Post, 28. juni 2000). Reynoldss selvbiografi (My Life) nevner ikke hans fødested, skjønt den dekker hans barndom i Lansing, og nevner ikke Waycross i det hele tatt. For ytterligere diskusjon om Burt Reynoldss fødested, se ('diskusjonsside)  Reynolds, moren og søsteren reiste med faren til militærbasen ved Fort Leonard Wood, der de bodde i to år. Da Reynolds' far ble sendt til Europa, dro familien tilbake Lansing i Michigan. I 1946 flyttet Reynolds til Riviera Beach i Florida med sine foreldre. Hans far, Burt sr., ble senere politisjef i byen, som ligger rett nord for West Palm Beach.

I sitt avgangsår ved Palm Beach Lakes Community High School ble Reynolds kåret til «First Team All State» og «All Southern» som fullback, og fikk flere tilbud om stipend.Reynolds. s. 17, 33-7, 41-4 Etter uteksaminering fra skolen i Palm Beach Lakes i Florida, gikk han på Florida State University på et fotballstipend og spilte halfback.Fotogalleri av Reynolds ved FSU: «Burt Reynolds at Florida State University (1954- )»  Reynolds håpet på å bli nevnt som en All-American-spiller og ha muligheten til en karriere innen profesjonell fotball. I den første kampen i sesongen ble Reynolds skadet, og i en bilulykke senere samme år ble skaden forverret. Da hans collegefotball var over, vurderte Reynolds å bli politi, men hans far foreslo at han skulle fullføre høyskolen først og begynne som «parole officer», en yrkesgruppe som tilser at straffedømte som er satt fri på betingede vilkår, holder seg til dem. Han fulgte også undervisning ved Palm Beach Junior College (PBJC) i nabobyen Lake Worth i Florida. I sitt første semester ved PBJC var Reynolds i en klasse som ble undervist av Watson B. Duncan III. Duncan overbeviste Reynolds om å prøvespille for et stykke han regisserte, Outward Bound. Duncan ga Reynolds hovedrollen, basert på Reynolds opplesing av Shakespeare i klassen. I 1956 mottok Reynolds prisen Florida State Drama Award for sin rolletolkning i Outward Bound. Reynolds karakteriserte Duncan som sin mentor og den personen som påvirket han mest i hans liv.Reynolds. s. 57-59

 Skuespillerkarriere 

Et nytt stipend tok Reynolds til New York og Hyde Park Plyhouse. Han begynte som stuntmann innen TV før han ble oppdaget gjennom en rolle i teaterstykket Mister Roberts og ble signet som TV-skuespiller. Fra han debuterte i TV-serien Riverboat, hadde han en rekke forskjelloge TV-roller, deriblant som smeden Quint Asper i Kruttrøyk mellom 1962 og 1965.

I 1961 debuterte Burt Reynolds som filmskuespiller i Angel Baby. Etter råd fra vennen Clint Eastwood takket han ja til roller i europeiske lavbudsjettfilmer for å få fart på karrieren. I 1966 kom hans første spaghetti-western, Navajo Joe, ut. Disse filmene førte til gjennombruddsrollen som Lewis Medlock i Picnic med døden i 1972.

De to første filmene i Smokey and the Bandit-trilogien ble publikumssuksesser. Han medvirket ikke i den siste.

På begynnelsen av 1990-tallet spilte han i komedieserien Evening Shade, som ga Burt Reynolds en Emmy i 1991. Den kritikerroste Boogie Nights  ga ham en Oscar-nominasjon for beste birolle.

Tidlig på 2000-tallet turnerte Reynolds med Burt Reynolds' One Man Show.

 Privatliv 
Reynolds var gift to ganger, først med komikeren Judy Carne mellom 1963 og 1965, og siden skuespillerinnen Loni Anderson mellom 1988 og 1995. I 1995 skilte han seg fra henne, og han ble begjært konkurs i 1996.

 Filmografi i utvalg 

 Angel Baby (1961)
 Najavo Joe (1966)
 Sam Whiskey (1969)
 Jungelens hemmelighet (1970)
 Picnic med døden (1972)
 Spikern i bånn, McKlusky (1973)
 Spill uten nåde (1974)
 For enhver pris (Hustle) (1975)
 Gator (1976)
 Nickelodeon (1976)
 Smokey and the Bandit (1977)
 Den amerikanske helt (Hooper) (1978)Smokey and the Bandit på farten igjen (1980)Verdens sprøeste bilrace (1981)
 Sharkys elite (1981)
 Det beste lille gledeshuset i Texas (1982)
 Verdens aller sprøeste bilrace (1984)
 City Heat (1984)
 Heat (1986)
 Malone (1987)
 Fellende bevis (1989) Breaking In (1989) Cop and a 1/2 (1993)
 Citizen Ruth (1996)
 Striptease (1996)
 Mad Dog Time (1996)
 Meet Wally Sparks (1997)
 Boogie Nights (1997)
 Bean – Den store katastrofefilmen (1997)
 Mystery, Alaska (1999)
 Pups (1999)
 Driven (2001)
 Snapshots (2002)
 Gumball 3000: The Movie (2003)
 The Longest Yard (2005)
 The Dukes of Hazzard (2005)
 In The Name Of The King: A Dungeon Siege Tale (2008)
 Burn Notice (2010)''
Not Another Not Another Movie (2011)
Reel Love (2011)
A Magic Christmas (2014)
Category 5 (2014)
Pocket Listing (2015)
Haunting in Hollow Creek (2016)
Elbow Grease (2016)
Kill the King (2016)
Hitting the Breaks (2016)
In Sanity, Florida (2017)
Henri (2017)
Hamlet & Hutch (2017)
Miami Love Affair (2017)
Apple of My Eye (2017)
The Last Movie Star (2017)
Defining Moments (2018)
Shadow Fighter (2018)

 Referanser 

 Eksterne lenker 


 TIME Magazine (article from Monday, Aug.21, 1972) 
 Chicago Sun-Times (article from February 7, 2007)

Kategori:Skuespillere fra USA
Kategori:Hollywood Walk of Fame
Kategori:Emmy-vinnere
Kategori:Personer fra USA av engelsk opphav
Kategori:Personer fra Lansing
Kategori:Personer fra Pulaski County i Missouri
Kategori:Personer fra Missaukee County i Michigan
Kategori:Personer fra Palm Beach County i Florida
Kategori:Mottakere av Golden Boot Awards